શ્રીલંકા તરફથી લહિરુ થિરિમાને અને અકિલા ધનંજયે અર્ધસદી ફટકારી. થિરિમાનેએ ૭૪ બોલમાં ૫૩ રન, જ્યારે ધનંજયે ૫૦ રન બનાવીને અણનમ રહ્યો હતો. આ બે બેટ્સમેન સિવાય અન્ય કોઈ શ્રીલંકન ખેલાડી મોટી ઇનિંગ્સ રમી શક્યો નહોતો. પાકિસ્તાન તરફથી રુમ્મન રઈસ અને હસન અલીએ ત્રણ-ત્રણ વિકેટ ઝડપીને શ્રીલંકાના પરાજયમાં મહત્ત્વપૂર્ણ યોગદાન આપ્યું હતું. આ જીત સાથે પાકિસ્તાન શ્રેણીમાં ૧-૦થી આગળ થઈ ગયું છે. અગાઉ બે ટેસ્ટ મેચની શ્રેણી શ્રીલંકાએ ૨-૦થી જીતી લીધી હતી.